Rikunarita-ORG/Wikinium huggingface dataset:
# ᱥᱟᱦᱟᱨᱟ

Sahara satellite hires**ᱥᱟᱦᱟᱨᱟ** ᱥᱮ ᱥᱟᱦᱟᱨᱟ ᱦᱟᱦᱟᱝᱠᱟᱨ (ᱜᱤᱛᱤᱞ ᱫᱷᱟᱹᱨᱛᱤ) ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱢᱟᱨᱟᱝ ᱩᱛᱟᱹᱨ ᱜᱤᱛᱤᱞ ᱫᱷᱟᱹᱨᱛᱤ ᱥᱮ ᱢᱚᱨᱩᱵᱷᱩᱢᱤ ᱠᱟᱱᱟ ᱱᱤᱭᱟᱹ᱾ ᱱᱤᱭᱟᱹ ᱫᱚ ᱢᱮᱱᱟᱜᱼᱟ ᱟᱯᱷᱨᱤᱠᱟ ᱢᱚᱦᱟᱫᱮᱥ ᱨᱮ᱾ ᱥᱟᱦᱟᱨᱟ ᱫᱚ ᱟᱨᱵᱤ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ᱾ ᱥᱟᱦᱟᱨᱟ ᱫᱚ ᱙᱐,᱐᱐,᱐᱐,᱐᱐ ᱤᱥᱠᱩᱭᱟᱨ ᱠᱤᱞᱳᱢᱤᱴᱟᱨ ᱵᱮᱲᱦᱟᱭ ᱛᱮ ᱢᱮᱱᱟᱜᱼᱟ᱾ ᱚᱸᱰᱮ ᱢᱟᱱᱣᱟ ᱒᱐,᱐᱐,᱐᱐,᱐᱐ ᱠᱷᱚᱱ ᱰᱷᱤᱨ ᱫᱚ ᱵᱟᱹᱱᱩᱜ ᱠᱚᱣᱟ᱾ ᱵᱩᱨᱩ, ᱢᱟᱞᱵᱷᱩᱢᱤ, ᱜᱤᱛᱤᱞ, ᱵᱟᱝ ᱟᱵᱟᱫᱚᱜ ᱡᱚᱢᱤ ᱟᱨ ᱛᱷᱚᱲᱟ ᱫᱟᱨᱮ ᱠᱚ ᱦᱚᱸ ᱢᱮᱱᱟᱜᱼᱟ᱾ ᱫᱟᱜ ᱫᱚ ᱠᱩᱧ ᱠᱷᱚᱱ ᱜᱮ ᱧᱟᱢᱚᱜᱼᱟ᱾

Algérie 2009
## ᱯᱟᱥᱱᱟᱣ

Libya 4985 Tadrart Acacus Luca Galuzzi 2007ᱢᱤᱥᱳᱨ, ᱢᱚᱨᱚᱠᱠᱳ, ᱟᱞᱡᱮᱨᱤᱭᱟ, ᱛᱤᱣᱱᱤᱥᱤᱭᱟ, ᱞᱤᱵᱤᱭᱟ, ᱪᱟᱸᱫᱽ, ᱥᱩᱫᱟᱱ, ᱱᱟᱤᱡᱟᱨ, ᱢᱟᱞᱤ ᱱᱤᱭᱟᱹ ᱠᱚ ᱫᱤᱥᱟᱹᱢ ᱨᱮ ᱥᱟᱦᱟᱨᱟ ᱫᱚ ᱯᱟᱥᱱᱟᱣ ᱟᱠᱟᱱᱟ। ᱱᱚᱣᱟ ᱥᱟᱦᱟᱨᱟ ᱦᱟᱦᱟᱝᱠᱟᱨ ᱫᱚ ᱙ ᱱᱤᱡᱩᱛ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ (᱓,᱕᱐᱐,᱐᱐᱐ ᱪᱟᱹᱣᱠᱟᱹ ᱢᱟᱭᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ, ᱚᱠᱟ ᱫᱚ ᱟᱯᱷᱨᱤᱠᱟ ᱢᱟᱨᱟᱝ ᱫᱤᱥᱚᱢ ᱨᱮᱭᱟᱜ ᱥᱟᱭ ᱠᱟᱲᱟ ᱓᱒% ᱦᱤᱸᱥ ᱴᱚᱴᱷᱟᱭ ᱴᱚᱯᱟᱨ ᱟᱠᱟᱫ| ᱥᱮᱨᱢᱟ ᱨᱮ ᱒᱕ ᱢᱤᱞᱤ ᱢᱤᱨᱟᱨ ᱠᱷᱚᱱ ᱠᱚᱢ ᱫᱟᱜ ᱧᱩᱨᱩᱜ ᱡᱚᱛᱚ ᱴᱚᱴᱷᱟ ᱜᱮ ᱱᱤᱭᱟ ᱥᱟᱦᱟᱨᱟ ᱦᱟᱦᱝᱠᱟᱨ ᱨᱮ ᱥᱮᱞᱮᱫ ᱞᱮᱱᱠᱷᱟᱱ, ᱥᱟᱦᱟᱨᱟ ᱨᱮᱭᱟᱜ ᱴᱚᱴᱷᱟ ᱫᱚ ᱑᱑ ᱱᱤᱡᱩᱛ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ (᱔,᱒᱐᱐,᱐᱐᱐ ᱪᱟᱹᱣᱠᱟᱹ ᱢᱟᱭᱤᱞ) ᱦᱩᱭᱩᱜ-ᱟ| ᱱᱚᱣᱟ ᱫᱚ ᱟᱯᱷᱨᱤᱠᱟ ᱢᱟᱨᱟᱝ ᱫᱤᱥᱚᱢ ᱨᱮᱭᱟᱜ ᱯᱮᱭᱟ ᱢᱟᱨᱟᱝ ᱚᱴᱸᱚᱛ ᱦᱟᱯᱟᱴᱤᱧ ᱠᱷᱚᱱᱰ ᱨᱮᱭᱟᱜ ᱢᱤᱫ ᱢᱟᱨᱟᱝ ᱦᱤᱸᱥ ᱠᱟᱱᱟ|

## ᱢᱤᱱᱟᱨᱮᱞ

ᱥᱟᱦᱟᱨᱟ ᱨᱮᱱᱟᱜ ᱞᱤᱵᱤᱭᱟ ᱟᱨ ᱟᱞᱡᱮᱨᱤᱭᱟ ᱨᱮ ᱟᱭᱢᱟ ᱥᱩᱱᱩᱢ ᱟᱨ ᱱᱮᱪᱟᱨᱟᱞ ᱜᱮᱥ ᱧᱟᱢᱚᱜᱼᱟ᱾ ᱚᱱᱟ ᱵᱟᱨᱦᱮ ᱨᱮᱦᱚᱸ ᱱᱚᱸᱰᱮ ᱛᱟᱢᱟ, ᱢᱮᱲᱦᱮᱫ, ᱯᱷᱚᱥᱯᱷᱮᱴ ᱮᱢᱟᱱ ᱢᱤᱱᱟᱨᱮᱞ (minerals) ᱢᱮᱱᱟᱜᱼᱟ᱾

## ᱦᱚᱭ ᱦᱟᱣᱮᱛ

ᱚᱸᱰᱮ ᱱᱟᱜ ᱦᱚᱭ ᱫᱚ ᱟᱹᱰᱤ ᱞᱚᱞᱚ ᱟᱨ ᱦᱟᱣᱮᱛ ᱜᱮᱭᱟ᱾ ᱢᱤᱫ ᱥᱮᱨᱢᱟ ᱨᱮ ᱮᱵᱷᱟᱨᱮᱡ ᱫᱟᱜ ᱦᱩᱭᱩᱜᱼᱟ ᱒᱐ ᱥᱮᱱᱴᱤᱢᱤᱴᱟᱨ ᱠᱷᱚᱱ ᱛᱷᱚᱲᱟ᱾ ᱫᱤᱱ ᱨᱮ ᱫᱚ ᱟᱹᱰᱤ ᱜᱟᱨᱢᱟᱣᱟ ᱟᱨ ᱧᱤᱫᱟᱹ ᱫᱚ ᱨᱟᱵᱟᱝᱟ᱾ ᱚᱠᱟ ᱠᱚ ᱚᱠᱛᱮ ᱫᱚ ᱵᱩᱨᱩ ᱠᱚ ᱨᱮᱱᱟᱜ ᱟᱜᱟᱞ ᱨᱮ ᱵᱚᱨᱚᱯ ᱦᱚᱸ ᱡᱟᱣᱨᱟᱜ ᱜᱮᱭᱟ᱾ ᱨᱮᱭᱟᱲ ᱠᱷᱚᱱ ᱥᱤᱛᱩᱝ ᱪᱟᱸᱱᱫᱚ ᱨᱮ ᱫᱚ ᱴᱮᱢᱯᱟᱨᱮᱪᱟᱨ ᱑᱐ ᱰᱤᱜᱨᱤ ᱠᱷᱚᱱ ᱔᱓ ᱰᱤᱜᱨᱤ ᱫᱷᱟᱹᱵᱤᱡ ᱨᱟᱠᱟᱵ ᱯᱷᱮᱰᱚᱜᱼᱟ᱾

## ᱢᱟᱱᱣᱟ

ᱰᱷᱤᱨ ᱵᱷᱟᱜ ᱜᱮ ᱫᱤᱥᱟᱹᱢ ᱫᱟᱲᱟᱱ ᱦᱚᱲ ᱠᱟᱱᱟ ᱠᱚ᱾ ᱩᱱᱠᱩ ᱫᱚ ᱢᱮᱨᱚᱢ, ᱵᱷᱤᱰᱤ, ᱟᱨ ᱩᱴ ᱠᱚ ᱟᱹᱥᱩᱞ ᱠᱚᱣᱟ ᱟᱨ ᱫᱟᱜ ᱨᱮᱱᱟᱜ ᱥᱮᱱᱫᱽᱨᱟ ᱨᱮ ᱠᱚ ᱫᱟᱲᱟᱱᱟ᱾

## ᱫᱟᱨᱮ ᱱᱟᱹᱲᱤ

ᱜᱤᱛᱤᱞ ᱫᱷᱟᱹᱨᱛᱤ ᱥᱟᱦᱟᱨᱟ ᱨᱮ ᱠᱟᱹᱴᱤᱡ ᱫᱟᱨᱮ, ᱜᱷᱟᱸᱥ ᱟᱨ ᱱᱟᱹᱲᱤ ᱠᱚ ᱢᱮᱱᱟᱜᱼᱟ᱾ ᱫᱟᱜ ᱧᱟᱢ ᱞᱟᱹᱜᱤᱫ ᱛᱮ ᱚᱸᱰᱮᱱᱟᱜ ᱫᱟᱨᱮ ᱠᱚ ᱨᱮᱱᱟᱜ ᱨᱮᱦᱮᱫ ᱫᱚ ᱦᱟᱥᱟ ᱞᱟᱛᱟᱨ ᱟᱹᱰᱤ ᱜᱟᱹᱦᱤᱨ ᱪᱟᱞᱟᱣ ᱟᱠᱟᱱᱟ᱾ ᱟᱭᱢᱟ ᱚᱠᱛᱮ ᱦᱚᱭ ᱨᱮᱱᱟᱜ ᱫᱟᱜ ᱥᱟᱠᱟᱢ ᱛᱮ ᱫᱟᱨᱮ ᱫᱚ ᱠᱚ ᱦᱟᱛᱟᱣᱟ᱾

## ᱪᱮᱬᱮ ᱪᱩᱯᱨᱩᱫ

ᱵᱤᱧ, ᱠᱟᱠᱲᱟ, ᱠᱷᱤᱸᱠᱲᱤ ᱞᱮᱠᱟᱱ ᱟᱭᱢᱟ ᱡᱤᱵᱽ ᱡᱤᱭᱟᱹᱞᱤ ᱠᱚ ᱢᱮᱱᱟᱜ ᱠᱚᱣᱟ᱾ ᱫᱤᱥᱟᱹᱢ ᱫᱟᱲᱟᱱ ᱦᱚᱲ ᱟᱨ ᱵᱮᱯᱟᱨᱤ ᱠᱚ ᱫᱚ ᱩᱴ ᱛᱮ ᱡᱤᱱᱤᱥ ᱠᱚ ᱠᱚ ᱤᱫᱤ ᱟᱹᱜᱩᱭᱟ᱾ ᱗᱐ ᱞᱮᱠᱟᱱ ᱛᱚᱣᱟ ᱧᱩᱣᱟᱱ (স্তন্যপায়ী), ᱙᱐ ᱞᱮᱠᱟᱱ ᱪᱮᱬᱮ, ᱑᱐᱐ ᱞᱮᱠᱟᱱ ᱛᱟᱵᱮᱨ ᱪᱟᱞᱟᱜ ᱡᱤᱭᱟᱹᱞᱤ (সরীসৃপ) ᱠᱚ ᱟᱨ ᱛᱷᱚᱲᱟ ᱛᱤᱡᱩ ᱞᱮᱠᱟᱱ ᱠᱚ ᱦᱚᱸ ᱢᱮᱱᱟᱜ ᱠᱚᱣᱟ᱾

## ᱥᱮᱫᱟᱭ

᱑᱐,᱐᱐ ᱥᱮᱨᱢᱟ ᱞᱟᱦᱟ ᱨᱮ ᱥᱟᱦᱟᱨᱟ ᱨᱮᱱᱟᱜ ᱦᱚᱭ ᱨᱮ ᱫᱟᱜ ᱟᱨ ᱨᱮᱭᱟᱲ ᱛᱟᱦᱮ ᱠᱟᱱᱟ᱾ ᱢᱤᱫ ᱵᱟᱨ ᱞᱮᱠ (lake) ᱟᱨ ᱠᱟᱹᱴᱤᱡ ᱠᱷᱟᱹᱲᱤ ᱦᱚᱸ ᱢᱮᱟᱜ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ᱾ ᱧᱮᱛᱚᱜ ᱥᱟᱦᱟ ᱨᱮᱱᱟᱜ ᱟᱭᱢᱟ ᱵᱩᱨᱩ ᱫᱟᱸᱫᱮᱨ ᱠᱚ ᱨᱮ ᱢᱟᱱᱣᱟ ᱠᱚᱣᱟᱜ ᱯᱟᱧᱡᱟ ᱟᱨ ᱩᱱᱠᱩᱣᱟᱜ ᱵᱮᱣᱦᱟᱨ ᱡᱤᱱᱤᱥ ᱠᱚ ᱧᱟᱢ ᱟᱠᱟᱱᱟ᱾ ᱚᱠᱟ ᱧᱮᱞ ᱛᱮ ᱵᱩᱡᱽᱦᱟᱹᱜᱼᱟ ᱚᱸᱰᱮ ᱥᱮᱫᱟᱭ ᱫᱟᱜ ᱧᱟᱢᱚᱜ ᱠᱟᱱ ᱛᱟᱦᱮᱱᱟ᱾ ᱱᱚᱛᱮ ᱦᱟᱹᱛᱤ, ᱡᱤᱨᱟᱯᱷ ᱟᱨ ᱮᱴᱟᱜ ᱡᱟᱱᱣᱟᱨ ᱠᱚ ᱦᱚᱸ ᱠᱚ ᱛᱟᱦᱮ ᱠᱟᱱᱟ᱾

## ᱯᱷᱮᱰᱮᱛ

*

## ᱥᱟ.ᱠᱷᱭᱟ.ᱛ
# ᱥᱤᱝᱜᱟᱯᱩᱨ

ᱥᱤᱝᱜᱟᱯᱩᱨ ᱨᱮᱱᱟᱜ ᱪᱤᱨ**ᱥᱤᱝᱜᱟᱯᱩᱨ** (/ˈsɪŋəpɔːr/ ( listen), /ˈsɪŋɡə-/), ᱫᱚ ᱮᱛᱚᱢ-ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱟᱹᱝ ᱫᱤᱯ ᱫᱤᱥᱚᱢ ᱠᱟᱱᱟ ᱾ ᱢᱟᱞᱚᱭ ᱫᱤᱯ ᱟᱲᱮ ᱨᱮ ᱱᱚᱣᱟ ᱫᱤᱥᱚᱢ ᱫᱚ ᱢᱮᱱᱟᱜᱼᱟ ᱾

## ᱱᱟᱜᱟᱢ

ᱥᱤᱝᱜᱟᱯᱩᱨ ᱧᱩᱛᱩᱢ ᱫᱚ ᱢᱟᱞᱚᱭ ᱯᱟᱹᱨᱥᱤ ᱨᱮᱱᱟᱜ ᱥᱤᱝᱜᱟᱯᱩᱨᱟ ᱟᱹᱲᱟᱹ ᱠᱷᱚᱱ ᱦᱮᱡ ᱠᱟᱱᱟ ᱾ ᱥᱤᱝᱜᱟᱯᱩᱨᱟ ᱟᱹᱲᱟᱹ ᱫᱚ ᱥᱚᱝᱥᱠᱨᱤᱛᱚ ᱯᱟᱹᱨᱥᱤ ᱨᱮᱱᱟᱜ ᱟᱹᱲᱟᱹ सिंहपुर ᱠᱷᱚᱡ ᱦᱮᱡ ᱠᱟᱱᱟ ᱾

## ᱚᱛᱱᱚ

ᱥᱤᱝᱜᱟᱯᱩᱨ ᱫᱚ ᱢᱤᱫᱴᱟᱹᱝ ᱠᱟᱹᱴᱤᱡ ᱫᱤᱯ ᱫᱤᱥᱚᱢ ᱠᱟᱱᱟ ᱾ ᱮᱛᱚᱢ-ᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱢᱟᱞᱚᱭ ᱫᱤᱯ ᱮᱛᱚᱢ ᱟᱲᱮᱨᱮ ᱟᱨ ᱢᱟᱞᱚᱭᱮᱥᱤᱭᱟ ᱟᱨ ᱤᱱᱫᱳᱱᱮᱥᱤᱭᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱤᱝᱜᱟᱯᱩᱨ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ ᱕᱘᱑.᱕ ᱠᱤᱞᱚᱢᱤᱴᱚᱨ᱒ (224.5 sq mi) ᱾

## ᱟᱹᱨᱤᱪᱟᱹᱞᱤ

ᱥᱤᱝᱜᱟᱯᱩᱨ ᱨᱮᱱᱟᱜ ᱟᱹᱨᱤᱪᱟᱹᱞᱤ ᱯᱟᱹᱪᱷᱤᱢ ᱫᱤᱥᱚᱢ ᱨᱮᱱ ᱦᱚᱲᱟᱜ ᱞᱮᱠᱟ ᱨᱮᱦᱚᱸ ᱱᱚᱸᱰᱮ ᱦᱤᱱᱫᱩ, ᱤᱥᱟᱹᱭ, ᱤᱥᱞᱟᱢ, ᱵᱳᱣᱫᱷᱳ ᱟᱹᱨᱤᱪᱟᱹᱞᱤ ᱨᱮᱱ ᱦᱚᱲ ᱠᱩ ᱦᱚᱸ ᱢᱮᱱᱟᱜ ᱠᱩᱣᱟ ᱾

## ᱯᱟᱹᱨᱥᱤ

ᱥᱤᱝᱜᱟᱯᱩᱨ ᱨᱮ ᱯᱩᱱᱤᱭᱟ ᱥᱚᱨᱠᱟᱨᱤ ᱯᱟᱹᱨᱥᱤ ᱢᱮᱱᱟᱜᱼᱟ ᱾ ᱚᱱᱟ ᱠᱩ ᱫᱚ ᱦᱩᱭᱩᱜ ᱠᱟᱱᱟ ᱤᱝᱨᱮᱡᱤ, ᱢᱟᱞᱚᱭ, ᱢᱟᱱᱫᱟᱨᱤᱱ ᱪᱟᱭᱱᱤᱡᱽ ᱟᱨ ᱛᱟᱢᱤᱞ ᱯᱟᱹᱨᱥᱤ ᱾ ᱥᱤᱝᱜᱟᱯᱩᱨ ᱨᱮᱱᱟᱜ constitution ᱤᱝᱨᱮᱡᱤ ᱛᱮ ᱚᱞ ᱟᱠᱟᱱᱟ ᱾

## ᱟᱨᱦᱚᱸ ᱧᱮᱞᱢᱮ

* Index of Singapore-related articles
* International rankings of Singapore
* Outline of Singapore

## ᱥᱟᱹᱠᱷᱭᱟᱹᱛ

## ᱵᱟᱨᱦᱮ ᱡᱚᱱᱚᱲ

Government
* Singapore Government Online Portal

General information
* Singapore from *UCB Libraries GovPubs*
* Singapore at Curlie (based on DMOZ)
* Singapore profile from the BBC News
* Singapore at *Encyclopædia Britannica*
* Wikimedia Atlas of Singapore
* Geographic data related to Singapore at OpenStreetMap
* WikiSatellite view of Singapore at WikiMapia
# ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ

ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ
ᱮᱛᱚᱢ ᱟᱨ ᱠᱚᱧᱮ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ
**ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ** ᱫᱚ ᱡᱮᱜᱮᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱢᱟᱦᱟᱫᱚᱨᱭᱟ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱮᱨᱤᱭᱟ ᱫᱚ ᱑᱐᱖,᱔᱖᱐,᱐᱐᱐ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱫᱷᱟᱹᱨᱛᱤ ᱨᱮᱭᱟᱜ ᱒0% ᱟᱨ ᱫᱟᱜ ᱨᱮᱭᱟᱜ ᱒᱙% ᱡᱟᱜᱟᱭ ᱟᱢᱮᱴ ᱟᱠᱟᱜᱼᱟ ᱾ **ᱵᱤᱥᱩᱵᱽ ᱨᱮᱠᱷᱟ** ᱱᱚᱶᱟ ᱫᱚ ᱵᱟᱨ ᱴᱷᱮᱱ ᱮ ᱦᱟᱹᱴᱤᱧ ᱟᱠᱟᱜᱼᱟ ᱾ ᱮᱛᱚᱢ ᱥᱮᱫᱟᱜ ᱫᱚ **ᱮᱛᱚᱢ ᱟᱴᱞᱟᱱᱴᱤᱠ ᱢᱟᱦᱟᱫᱤᱨᱭᱟ** ᱟᱨ ᱠᱚᱧᱮ ᱥᱮᱫᱟᱜ ᱫᱚ **ᱠᱚᱧᱮ ᱟᱴᱞᱟᱱᱴᱤᱠ ᱢᱟᱦᱟᱫᱚᱨᱭᱟ** ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱫᱚ ᱤᱝᱞᱤᱥ ᱟᱠᱷᱚᱨ S ᱞᱮᱠᱟ ᱛᱮᱭᱟᱨ ᱟᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱯᱩᱨᱩᱵᱽ ᱨᱮ ᱫᱚ ᱭᱩᱨᱮᱥᱤᱭᱟ ᱟᱨ ᱟᱯᱷᱨᱤᱠᱟ, ᱯᱟᱹᱪᱷᱤᱢ ᱨᱮ ᱫᱚ ᱟᱢᱮᱨᱤᱠᱟ ᱢᱮᱱᱟᱜᱼᱟ ᱾

## ᱫᱚᱨᱭᱟ ᱠᱚ

ᱱᱚᱶᱟ ᱢᱟᱦᱟᱫᱚᱨᱭᱟ ᱨᱮ ᱟᱹᱰᱤ ᱜᱟᱱ ᱫᱚᱨᱭᱟ ᱠᱚ ᱢᱮᱱᱟᱜᱼᱟ, ᱚᱱᱟ ᱨᱮᱭᱟᱜ ᱧᱩᱛᱩᱢ ᱠᱚ ᱫᱚ-

**ᱟᱢᱮᱨᱤᱠᱟ ᱨᱮᱭᱟᱜ**-

ᱱᱤᱣᱭᱚᱨᱠ ᱫᱚᱨᱭᱟ, ᱢᱮᱠᱥᱤᱠᱚ ᱩᱯᱫᱚᱨᱭᱟ, ᱦᱚᱱᱰᱩᱨᱟᱥ ᱩᱯᱫᱚᱨᱭᱟ, ᱵᱷᱮᱱᱮᱡᱩᱣᱟᱞᱟ ᱩᱯᱫᱚᱨᱭᱟ, ᱟᱨᱡᱮᱱᱴᱟᱭᱤᱱ ᱫᱚᱨᱭᱟ ᱾

**ᱤᱭᱩᱨᱚᱯ, ᱟᱯᱷᱨᱤᱠᱟ ᱟᱨ ᱮᱥᱤᱭᱟ ᱨᱮᱭᱟᱜ**-

ᱮᱛᱚᱢ ᱫᱚᱨᱭᱟ, ᱵᱟᱞᱴᱤᱠ ᱫᱚᱨᱭᱟ, ᱨᱤᱜᱟ ᱩᱯᱫᱚᱨᱭᱟ, ᱤᱝᱞᱤᱥ ᱠᱮᱱᱟᱞ, ᱥᱤᱥᱤᱞᱤ ᱫᱚᱨᱭᱟ, ᱢᱟᱨᱢᱟᱨᱟ ᱫᱚᱨᱭᱟ, ᱦᱮᱸᱫᱮ ᱫᱚᱨᱭᱟ᱾

## ᱵᱟᱦᱨᱮ ᱡᱚᱱᱚᱲ

1ᱹ

2ᱹ

3ᱹ  Archived ᱒᱐᱑᱔-᱐᱕-᱐᱘ at the Wayback Machine.

## ᱥᱟᱹᱠᱷᱭᱟᱹᱛ
# ᱯᱳᱞᱮᱱᱰ

ᱯᱳᱞᱮᱱᱰ ᱨᱮᱱᱟᱜ ᱪᱤᱨ
**ᱯᱳᱞᱮᱱᱰ** (ᱯᱳᱞᱤᱥ: *Polska* ) ᱫᱚ ᱤᱣᱨᱳᱯ ᱛᱟᱞᱟ ᱨᱮᱱᱟᱜ ᱢᱤᱫᱴᱮᱱ ᱫᱤᱥᱚᱢ ᱠᱟᱱᱟ᱾ ᱯᱳᱞᱮᱱᱰ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱳᱣᱨᱚᱥ ᱨᱮ ᱢᱮᱱᱟᱜᱼᱟ᱾

## ᱱᱟᱜᱟᱢ

ᱜᱮᱞ ᱥᱟᱭ ᱥᱮᱨᱢᱟ ᱨᱮ ᱯᱤᱭᱟᱥᱴ ᱨᱟᱡᱽ ᱵᱚᱝᱥᱚ ᱨᱮᱱᱟᱜ ᱥᱟᱥᱚᱱᱨᱮ ᱯᱚᱱᱚᱛ ᱦᱤᱥᱟᱹᱵᱛᱮ ᱯᱳᱞᱮᱱᱰ ᱫᱤᱥᱟᱹᱢ ᱫᱚᱠᱩ ᱵᱟᱰᱟᱭ ᱧᱟᱢ ᱟᱠᱟᱫᱟ᱾ ᱜᱮᱞ ᱛᱩᱨᱩᱭ ᱥᱮᱨᱢᱟ ᱥᱮᱡ ᱯᱳᱞᱮᱱᱰ ᱨᱮᱱᱟ ᱥᱳᱱᱟ ᱡᱩᱜᱽ ᱢᱮᱱᱛᱮ ᱞᱮᱠᱷᱟᱜ-ᱟ ᱪᱮᱫᱟᱜ ᱡᱮ ᱚᱱᱟ ᱡᱚᱠᱷᱚᱡ ᱟᱭᱢᱟ ᱠᱤᱪᱷᱩᱛᱮ ᱯᱳᱞᱮᱱᱰ ᱞᱟᱦᱟ ᱪᱟᱞᱟᱣ ᱞᱮᱱᱟᱭ᱾ ᱑᱗᱙᱑ ᱥᱮᱨᱢᱟ ᱨᱮ ᱨᱟᱥᱤᱭᱟ, ᱚᱥᱴᱨᱤᱭᱟ, ᱯᱨᱩᱥᱤᱭᱟ ᱡᱚᱛᱟ ᱢᱤᱞᱮᱛᱮ ᱯᱳᱞᱮᱱᱰ ᱠᱩ ᱫᱚᱠᱷᱚᱞ ᱠᱮᱫᱟ ᱟᱨ ᱠᱩ ᱦᱟᱹᱴᱤᱧ ᱡᱚᱝᱱᱟ᱾ ᱤᱱᱟᱹ ᱛᱟᱭᱚᱢ ᱯᱟᱹᱦᱤᱞ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱡᱚᱠᱚᱡ ᱯᱳᱞᱮᱱᱫ ᱯᱷᱩᱨᱜᱟᱹᱞᱮ ᱧᱟᱢ ᱠᱮᱫᱟ᱾

## ᱚᱛᱱᱚᱜ

ᱯᱳᱞᱮᱱᱰ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ 312,679 km2(120,726 sq mi)᱾ ᱱᱚᱣᱟ ᱫᱤᱥᱟᱹᱢ ᱯᱟᱹᱪᱷᱤᱢ ᱡᱟᱨᱢᱟᱱᱤ, ᱫᱟᱹᱠᱷᱤᱱ ᱥᱮᱡ ᱪᱮᱠ ᱯᱨᱳᱡᱟᱛᱚᱱᱛᱨᱚ ᱟᱨ ᱥᱞᱳᱵᱷᱟᱠᱤᱭᱟ, ᱯᱩᱨᱩᱵᱽ ᱥᱮᱡ ᱤᱣᱠᱨᱮᱱ ᱟᱨ ᱵᱮᱞᱟᱨᱩᱥ, ᱩᱛᱟᱹᱨ ᱥᱮᱡ ᱵᱟᱞᱴᱤᱠ ᱫᱚᱨᱮᱭᱟ, ᱞᱤᱛᱷᱩᱣᱟᱱᱤᱭᱟ ᱟᱨ ᱨᱟᱥᱤᱭᱟ ᱢᱮᱱᱟᱜ-ᱟ᱾

## ᱟᱹᱨᱤᱪᱟᱹᱞᱤ

## ᱟᱨᱦᱚᱸ ᱧᱮᱞᱢᱮ

* List of Poles
* Outline of Poland
* Geographical midpoint of Europe

## ᱵᱟᱨᱦᱮ ᱡᱚᱱᱚᱲ

* Poland.gov.en – Polish national portal

* Poland at Curlie (based on DMOZ)
* Wikimedia Atlas of Poland
* Geographic data related to Poland at OpenStreetMap

## ᱯᱷᱮᱰᱟᱛ
# ᱦᱟᱝᱜᱮᱨᱤ

**ᱦᱟᱝᱜᱮᱨᱤ** (ᱦᱟᱝᱜᱮᱨᱤᱭᱚ : Magyarország *ᱢᱚᱡᱚᱨᱳᱨᱥᱟᱜ*) ᱛᱟᱞᱟ ᱤᱣᱨᱳᱯ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱯᱟᱱᱱᱳᱱᱤᱭᱟᱱ ᱵᱮᱥᱤᱱ ᱨᱮ ᱢᱮᱱᱟᱜ ᱱᱚᱶᱟ ᱫᱤᱥᱚᱢ ᱨᱮᱱᱟᱜ ᱮᱛᱚᱢ ᱥᱮᱫ ᱥᱞᱳᱵᱷᱟᱠᱤᱭᱟ, ᱮᱛᱚᱢᱼᱥᱟᱢᱟᱝ ᱥᱮᱫ ᱤᱣᱠᱨᱮᱱ, ᱥᱟᱢᱟᱝ ᱟᱨ ᱠᱚᱧᱮᱼᱥᱟᱢᱟᱝ ᱥᱮᱫ ᱨᱳᱢᱟᱱᱤᱭᱟ, ᱮᱛᱚᱢ ᱥᱮᱫ ᱥᱟᱨᱵᱤᱭᱟ, ᱥᱟᱢᱟᱝᱼᱠᱚᱧᱮ ᱥᱮᱫ ᱠᱨᱳᱭᱮᱥᱤᱭᱟ ᱟᱨ ᱥᱞᱳᱵᱷᱮᱱᱤᱭᱟ ᱟᱨ ᱯᱟᱪᱮ ᱥᱮᱫ ᱚᱥᱴᱨᱤᱭᱟ ᱫᱤᱥᱚᱢ ᱢᱮᱱᱟᱜ ᱟᱠᱟᱫᱟ ᱾ ᱑᱐ ᱢᱤᱞᱤᱭᱚᱱ ᱦᱚᱲ ᱥᱟᱶ ᱦᱟᱝᱜᱮᱨᱤ ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮᱱᱟᱜ ᱛᱟᱞᱢᱟ ᱟᱠᱟᱨ ᱨᱮᱱᱟᱜ ᱫᱤᱥᱚᱢ ᱠᱟᱱᱟ ᱾ ᱦᱟᱝᱜᱮᱨᱤᱭᱚ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱡᱮᱜᱮᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱤᱣᱨᱟᱞᱤᱠ ᱯᱟᱹᱨᱥᱤ ᱟᱨ ᱚᱱᱠᱟᱱ ᱵᱟᱨᱼᱯᱮ ᱵᱟᱝ-ᱤᱱᱫᱳ-ᱤᱣᱨᱳᱯᱤᱭᱚ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱫᱚ ᱟᱹᱰᱤ ᱟᱭᱢᱟ ᱜᱟᱱ ᱦᱚᱲ ᱠᱚ ᱨᱚᱲᱼᱮᱫ ᱾ ᱦᱟᱝᱜᱮᱨᱤ ᱫᱚᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱵᱩᱫᱟᱯᱮᱥᱴ ᱠᱟᱱᱟ ᱾
# ᱟᱨᱠᱴᱤᱠ ᱢᱟᱦᱟᱫᱚᱨᱭᱟ

ᱟᱨᱠᱴᱤᱠ ᱢᱟᱦᱟᱫᱚᱨᱭᱟ
**ᱟᱨᱠᱴᱤᱠ ᱢᱟᱦᱟᱫᱚᱨᱭᱟ** ᱫᱚ ᱡᱚᱛᱚ ᱠᱷᱚᱱ ᱦᱩᱰᱤᱧ ᱟᱨ ᱴᱮᱢᱮᱡ ᱢᱟᱦᱟᱫᱚᱨᱭᱟ ᱠᱟᱱᱟ ᱾ **ᱟᱨᱠᱴᱤᱠ ᱫᱚᱨᱭᱟ** ᱥᱩᱢᱩᱝ ᱦᱚᱸ ᱠᱚ ᱢᱮᱛᱟᱜᱼᱟ ᱱᱚᱶᱟ ᱢᱟᱦᱟᱫᱚᱨᱭᱟ ᱫᱚ ᱾ ᱱᱚᱶᱟ ᱫᱚᱨᱭᱟᱨᱮᱱᱟᱜ ᱫᱚ ᱭᱩᱨᱮᱥᱤᱭᱟ ᱟᱨ ᱠᱚᱸᱭᱮ ᱟᱢᱮᱨᱤᱠᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱚᱨᱚᱯᱷ ᱵᱮᱱᱟᱣᱜ ᱟᱨ ᱪᱷᱮᱨᱚᱜ ᱠᱷᱟᱹᱛᱤᱨ ᱱᱚᱰᱮᱱᱟᱜ ᱞᱚᱞᱚ (temperature) ᱟᱨ ᱠᱷᱟᱨᱟ (salinity) ᱫᱚ ᱨᱤᱛᱩ ᱚᱝᱥᱟᱨ ᱠᱚᱢ ᱰᱷᱮᱨᱚᱜᱼᱟ ᱾
ᱫᱷᱟᱹᱨᱛᱤ ᱨᱮᱭᱟᱜ ᱠᱚᱸᱭᱮ ᱱᱟᱠᱷᱟ ᱩᱛᱟᱹᱨ ᱨᱮ ᱢᱮᱱᱟᱜ ᱱᱚᱶᱟ ᱢᱟᱦᱟᱫᱚᱨᱭᱟ ᱨᱮᱭᱟᱜ ᱫᱟᱜ ᱫᱚ ᱦᱟᱱᱟ ᱠᱚ ᱢᱟᱦᱟᱫᱚᱨᱭᱟ ᱨᱮᱭᱟᱜ ᱫᱟᱜ ᱩᱱᱟᱹᱜ ᱵᱟᱭ ᱠᱷᱟᱨᱟ ᱟᱱᱟ ᱾

## ᱚᱛᱱᱚ

ᱟᱨᱟᱜ ᱜᱟᱨ ᱛᱮ ᱥᱚᱫᱚᱨ ᱟᱠᱟᱱ ᱤᱞᱟᱹᱠᱟ ᱫᱚ ᱟᱨᱠᱴᱤᱠ ᱢᱟᱦᱟᱫᱚᱨᱭᱟ ᱠᱟᱱᱟ
ᱱᱚᱶᱟ ᱫᱚ ᱑᱔,᱐᱕᱖,᱐᱐ ᱫᱚᱦᱲᱟ ᱠᱤᱞᱚᱢᱤᱴᱚᱨ ᱡᱟᱜᱟᱭ ᱟᱢᱮᱴ ᱟᱠᱟᱜᱼᱟ, ᱡᱟᱦᱟᱸ ᱫᱚ ᱟᱱᱴᱟᱨᱠᱚᱴᱤᱠᱟ ᱢᱟᱦᱟᱫᱮᱥ ᱤᱱᱟᱹᱜ ᱢᱟᱨᱟᱝ ᱜᱟᱱ ᱦᱩᱭᱩᱜᱼᱟ ᱾

## ᱫᱚᱨᱭᱟ ᱠᱚ

**ᱱᱚᱶᱟ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱫᱚᱨᱭᱟ ᱨᱮᱭᱟᱜ ᱧᱩᱛᱩᱢ ᱠᱚ ᱫᱚ**-
ᱵᱟᱯᱷᱤᱱ ᱫᱚᱨᱭᱟ, ᱵᱟᱨᱮᱱᱴ ᱫᱚᱨᱭᱟ, ᱯᱩᱨᱩᱵᱽ ᱥᱟᱭᱵᱮᱨᱤᱭᱟ ᱫᱚᱨᱭᱟ, ᱜᱨᱤᱱᱞᱟᱸᱰ ᱫᱚᱨᱭᱟ, ᱦᱩᱰᱥᱚᱱ ᱫᱚᱨᱭᱟ, ᱯᱩᱸᱰ ᱫᱚᱨᱭᱟ ᱾

## ᱫᱤᱥᱚᱢ ᱠᱚ

**ᱱᱚᱶᱟ ᱢᱟᱦᱟᱫᱚᱨᱭᱟ ᱫᱷᱟᱨᱮ ᱛᱮ ᱢᱮᱱᱟᱜ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱠᱚ ᱫᱚ**-
ᱨᱟᱥᱤᱭᱟ, ᱱᱚᱨᱣᱮ, ᱟᱭᱤᱥᱞᱮᱱᱰ, ᱜᱨᱤᱱᱞᱮᱱᱰ, ᱠᱟᱱᱟᱰᱟ, ᱟᱨ ᱥᱮᱞᱮᱫ ᱯᱚᱱᱚᱛ ᱾

## ᱟᱨᱦᱚᱸ ᱧᱮᱞ ᱢᱮ

᱑.
᱒.
᱓.

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

*
# ᱯᱷᱤᱡᱤ

| ᱨᱤᱯᱟᱵᱞᱤᱠ ᱚᱯᱷ ᱯᱷᱤᱡᱤ* *Matanitu Tugalala o Viti*  (Fijian)
* फ़िजी गणराज्य  (Fiji Hindi)
 |
| --- |
|

|  |  |
| --- | --- |
|  |  |
|  |  |

 |
| **ᱫᱤᱥᱚᱢ ᱟᱹᱱᱟᱹᱭᱩᱨ :**"Rerevaka na Kalou ka Doka na Tui" (Fijian) "Fear God and honour the Queen " |
| **ᱡᱟᱹᱛᱤᱭᱟᱹᱨᱤ ᱥᱮᱱᱮᱨᱮᱧ:**"God Bless Fiji"  |
| ᱯᱷᱤᱡᱤ ᱨᱮᱱᱟᱜ ᱦᱟᱞᱪᱟᱞ  |
| ᱯᱷᱤᱡᱤ ᱨᱮᱱᱟᱜ ᱦᱟᱞᱪᱟᱞ  |
| **ᱨᱟᱡᱽᱜᱟᱲ** (and largest city) | ᱥᱩᱵᱷᱟ
 |
| ᱨᱟᱡᱽ ᱯᱟᱹᱨᱥᱤ | ᱯᱷᱤᱡᱤᱭᱟᱹᱱ ᱤᱜᱽᱞᱤᱥ ᱯᱷᱤᱡᱤ ᱦᱤᱱᱫᱤ |
| ᱥᱚᱨᱠᱟᱨᱤ ᱯᱟᱹᱨᱥᱤ | Rotuman |
| **ᱡᱟᱹᱛ** (2016) | * ᱕᱖.᱘% *ᱤᱛᱟᱣᱠᱮᱭ* (ᱯᱷᱤᱡᱤ ᱨᱮᱱ ᱢᱟᱨᱮ ᱦᱚᱲ)
* ᱓᱗.᱕% ᱥᱤᱧᱚᱛᱤᱭᱟᱹ
* ᱑.᱒% ᱨᱳᱛᱩᱢᱟᱱᱥ
* ᱔.᱕% ᱮᱴᱟᱜ (ᱤᱭᱩᱨᱳᱯᱤᱭᱟᱱ, ᱟᱨ ᱯᱨᱚᱥᱟᱛᱚ ᱢᱟᱦᱟᱫᱚᱲᱭᱟ ᱫᱤᱯ ᱨᱮᱱ , ᱪᱟᱭᱱᱤᱥ)
 |
| ᱢᱤᱫ ᱢᱮᱱᱮᱫ | Fijian
  |
| ᱥᱚᱨᱠᱟᱨ | Unitary parliamentary constitutional republic |
|  -  | President | ᱡᱤᱭᱳᱛᱤ ᱠᱳᱱᱨᱚᱛᱮ |
|  -  | Prime Minister | ᱯᱷᱨᱟᱠ ᱵᱟᱭᱱᱤᱢᱟᱨᱟᱢᱟ |
|  -  | Speaker of the Parliament | ᱮᱯᱮᱭᱤ ᱱᱟᱭᱞᱟᱛᱤᱠᱟᱣ |
| ᱞᱮᱡᱤᱥᱞᱟᱪᱚᱨ | ᱯᱟᱨᱞᱟᱢᱮᱴ |
| ᱯᱷᱩᱨᱜᱟᱹᱞ |
|  -  | ᱥᱮᱞᱮᱫ ᱫᱤᱥᱟᱹᱢ ᱠᱷᱚᱱ | ᱑᱐ ᱚᱠᱴᱚᱵᱚᱨ ᱑᱙᱗᱐  |
|  -  | ᱯᱨᱚᱡᱟᱛᱚᱱᱛᱨᱚ | ᱗ ᱚᱠᱴᱚᱵᱚᱨ ᱑᱙᱘᱗  |
| ᱮᱨᱤᱭᱟ |
|  -  | ᱞᱮᱠᱷᱟᱜᱩᱴ |  ᱑᱘,᱒᱗᱔ km2 (151st) ᱗,᱐᱕᱖ m²  |
|  -  | ᱫᱟᱜ ᱦᱟᱹᱴᱤᱧ (%) | negligible |
| ᱦᱚᱲᱮᱞ |
|  -  | 2018 ᱞᱮᱠᱷᱟ ᱡᱚᱠᱷᱟ | 912,241 (161st) |
|  -  | 2017 census | 884,887  |
|  -  | ᱥᱟᱝᱜᱮ | 46.4/ᱠᱤᱹᱢᱤᱹ୨ (148th) ᱑᱒᱐.᱓/ᱜᱟᱺᱴ ᱢᱤᱹ |
| **ᱡᱤ.ᱰᱤ.ᱯᱤ** (ᱠᱤᱨᱤᱧ ᱫᱟᱲᱮ ᱵᱟᱨᱟᱵᱟᱹᱨᱤ) | 2018 ᱯᱟᱭᱛᱟᱨ |
|  -  | ᱡᱚᱛᱚᱨᱮ | $9.112 billion  |
|  -  | ᱦᱚᱲ ᱯᱤᱪᱷᱤ | $10,251  |
| **ᱡᱤ.ᱰᱤ.ᱯᱤ** (ᱞᱮᱠᱷᱟ ᱦᱟᱠᱟᱱᱟ) | 2018 ᱞᱮᱠᱷᱟᱥᱚᱝ |
|  -  | ᱞᱮᱠᱷᱟᱜᱩᱴ | $5.223 billion  |
|  -  | ᱦᱚᱲ ᱯᱤᱪᱷᱤ | $5,876  |
| **ᱡᱤᱱᱤ** (2013) | 36.4  |
| **ᱢᱟᱹᱱᱢᱤ ᱩᱛᱱᱟᱹᱣ ᱩᱱᱩᱫᱩᱜ** (2019) | 0.724 (98th) |
| ᱠᱟᱹᱣᱰᱤ | Fijian dollar (`FJD`)  |
| ᱛᱟᱹᱨᱤ ᱚᱠᱛᱚ | FJT (ᱭᱩᱴᱤᱥᱤ+12) |
|  -  | ᱥᱤᱛᱩᱝ ᱫᱤᱱ (ᱰᱤᱹᱮᱥᱹᱴᱤ) | FJST (ᱭᱩᱴᱤᱥᱤ+13) |
| ᱦᱚᱨ ᱨᱮᱱᱟᱜ ᱱᱚᱶᱟ ᱫᱷᱟᱨᱮ ᱛᱮ ᱛᱟᱲᱟᱢ ᱢᱮ | left |
| ᱤᱱᱴᱚᱨᱱᱮᱴ ᱴᱤᱹᱮᱞᱹᱰᱤᱹ | .fj |
| ᱯᱷᱚᱱ ᱠᱳᱰ | +679 |

ᱯᱷᱤᱡᱤ ( /ˈfiːdʒi/ *FEE-jee*; Fijian: *Viti* [ˈβitʃi]; ᱯᱷᱤᱡᱤ ᱦᱤᱱᱫᱤ: फ़िजी), ᱚᱯᱷᱤᱥᱤᱭᱟᱞᱤ **ᱯᱨᱚᱡᱟᱛᱟᱱᱛᱨᱤᱠ ᱯᱷᱤᱡᱤ ᱫᱤᱯ** (ᱯᱷᱤᱡᱤᱭᱟᱹ: Matanitu Tu-Vaka-i-koya ko Viti *ᱢᱟᱛᱟᱱᱤᱛᱩ ᱛᱩᱼᱵᱷᱟᱠᱟᱼᱤᱼᱠᱳᱭᱟ ᱠᱳ ᱵᱷᱤᱛᱤ*, ᱤᱜᱽᱞᱤᱥ: Republic of the Fiji Island) ᱯᱷᱤᱡᱤ ᱦᱤᱱᱫᱤ: फ़िजी गणराज्य; *Fiji Gaṇarājya*, ᱫᱚ ᱢᱤᱫ ᱫᱤᱯ ᱫᱤᱥᱟᱹᱢ ᱠᱟᱱᱟ ᱡᱟᱦᱟ ᱫᱚ ᱚᱥᱴᱨᱮᱞᱤᱭᱟ ᱠᱷᱚᱱ ᱓᱑᱐᱐ ᱠᱤᱢᱤ ᱥᱟᱢᱟᱝᱼᱠᱚᱭᱮ ᱟᱨ ᱦᱟᱣᱟᱭ ᱠᱷᱚᱱ ᱕᱐᱐᱐ ᱠᱤᱢᱤ ᱮᱛᱚᱢ ᱥᱮᱫ ᱢᱮᱱᱟᱜᱼᱟ᱾

## ᱱᱟᱜᱟᱢ

᱑᱙ ᱥᱚᱛᱟᱵᱫᱤ ᱨᱮᱱᱟᱜ ᱮᱦᱚᱵ ᱥᱮᱫ ᱤᱣᱨᱳᱯᱤᱭᱳ ᱱᱩᱭᱟ ᱯᱷᱤᱡᱤ ᱨᱮᱠᱚ ᱦᱮᱡ ᱞᱮᱱᱟ᱾ ᱚᱱᱟ ᱠᱷᱟᱱ ᱦᱚ ᱞᱟᱦᱟᱨᱮ ᱑᱖᱔᱓ ᱥᱮᱨᱢᱟ ᱨᱮ ᱱᱮᱫᱟᱨᱞᱮᱱᱰ ᱠᱷᱚᱱ ᱟᱵᱮᱞ ᱛᱟᱥᱢᱱ ᱯᱷᱤᱡᱤ ᱮ ᱦᱮᱡ ᱞᱮᱱᱟ᱾ ᱑᱘᱗᱘ ᱥᱮᱨᱢᱟ ᱠᱷᱚᱱ ᱯᱷᱤᱡᱤ ᱤᱜᱽᱞᱮᱱᱰ ᱨᱮᱱᱟᱜ ᱩᱯᱚᱱᱤᱵᱮᱥ ᱛᱟᱦᱮᱠᱟᱱᱟ ᱑᱙᱗᱐ ᱥᱮᱨᱢᱟ ᱦᱟᱹᱵᱤᱫ᱾ ᱑᱐ ᱚᱠᱴᱚᱵᱚᱨ ᱑᱙᱗᱐ ᱥᱮᱨᱢᱟᱨᱮ ᱯᱷᱤᱡᱤ ᱯᱷᱩᱨᱜᱟᱹᱞ ᱮ ᱧᱟᱢ ᱠᱮᱫᱟ᱾ ᱒᱗ ᱡᱩᱱ ᱑᱙᱙᱘ ᱥᱟᱞ ᱨᱮ ᱫᱤᱥᱟᱹᱢ ᱨᱮᱱᱟᱜ ᱱᱟᱣᱟ ᱥᱚᱝᱵᱤᱫᱷᱟᱱ ᱠᱟᱹᱢᱤ ᱨᱮ ᱦᱮᱡ ᱮᱱᱟ᱾ ᱚᱱᱟ ᱥᱟᱣ ᱛᱮᱜᱮ ᱯᱷᱤᱡᱤ ᱫᱚ ᱯᱨᱚᱡᱟᱛᱚᱱᱛᱨᱚ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ᱿

## ᱚᱛᱱᱚᱜ

Fiji. ᱯᱷᱤᱡᱤ ᱫᱤᱥᱟᱢ ᱨᱮᱱᱟᱜ ᱴᱷᱟᱶ
ᱯᱷᱤᱡᱤ ᱨᱮ ᱓᱒᱒ ᱜᱚᱴᱮᱱ ᱫᱤᱯ ᱢᱮᱱᱟᱜ ᱟᱠᱟᱫᱟ (ᱡᱟᱦᱟ ᱠᱚ ᱢᱩᱫ ᱨᱮ ᱑᱐᱖ ᱫᱤᱯ ᱨᱮᱜᱮ ᱦᱚᱲ ᱠᱚ ᱛᱟᱦᱮᱱᱟ), ᱟᱨᱦᱚ ᱵᱟᱹᱨᱛᱤ ᱕᱒᱒ ᱠᱟᱹᱴᱤᱡ ᱠᱟᱹᱴᱤᱡ ᱫᱤᱯ ᱢᱮᱱᱟᱜᱼᱟ᱾ ᱫᱤᱥᱟᱢ ᱨᱮᱱᱟᱜ ᱵᱟᱨᱭᱟ ᱢᱟᱨᱟᱝ ᱫᱤᱯ ᱫᱚ ᱦᱩᱭᱩᱜ ᱠᱟᱱᱟ ᱵᱷᱤᱛᱤ ᱞᱮᱵᱩ ᱟᱨ ᱵᱟᱱᱩᱭᱟ ᱞᱮᱵᱩ᱿ ᱫᱤᱥᱟᱢ ᱨᱮᱱᱟᱜ ᱩᱥᱩᱞ ᱴᱷᱟᱶ ᱫᱚ ᱛᱳᱢᱟᱱᱤᱵᱷᱤ ᱵᱩᱨᱩ ᱠᱟᱱᱟ ᱡᱟᱦᱟ ᱫᱚ ᱵᱷᱤᱛᱤ ᱞᱮᱵᱩ ᱫᱤᱯ ᱨᱮ ᱢᱮᱱᱟᱜᱼᱟ᱾ ᱟᱨ ᱨᱟᱡᱽᱜᱟᱲ ᱥᱩᱵᱷᱟ ᱦᱚ ᱵᱷᱤᱛᱤ ᱞᱮᱵᱩ ᱫᱤᱯ ᱨᱮ ᱜᱮ ᱢᱮᱱᱟᱜᱼᱟ᱾

## ᱨᱟᱡᱽᱟᱹᱨᱤ

## ᱠᱟᱹᱣᱰᱤᱟᱹᱨᱤ

## ᱥᱟᱶᱛᱟ

## ᱞᱟᱠᱪᱟᱨ

## ᱥᱟᱹᱠᱷᱭᱟᱹᱛ

᱑)
᱒)
᱓)
# ᱭᱩᱱᱮᱥᱠᱚ

ᱭᱩᱱᱮᱥᱠᱚ ᱞᱚᱜᱚ
**ᱭᱩᱱᱮᱥᱠᱚ** (UNESCO) ᱫᱚ 'ᱡᱩᱢᱤᱫᱽ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ, ᱥᱟᱬᱮᱥ ᱟᱨ ᱞᱟᱠᱪᱟᱨ ᱜᱟᱶᱛᱟ (United Nations Educational Scientific and Cultural Organization)' ᱨᱮᱱᱟᱜ ᱠᱷᱟᱴᱚ ᱢᱮᱱᱮᱛ ᱧᱩᱛᱩᱢ ᱠᱟᱱᱟ ᱾ ᱑᱙᱔᱕ ᱥᱟᱞᱮ ᱱᱚᱵᱷᱮᱢᱵᱚᱨ ᱑᱖ ᱢᱟᱹᱦᱤᱛ ᱨᱮ ᱵᱮᱨᱮᱫ ᱞᱮᱱᱟ ᱾ ᱥᱮᱪᱮᱫ, ᱥᱟᱬᱮᱥ ᱟᱨ ᱥᱟᱶᱛᱟ ᱟᱹᱨᱤ ᱞᱟᱠᱪᱟᱨ ᱛᱟᱞᱟ ᱛᱮ ᱡᱮᱜᱮᱛ ᱨᱮ ᱥᱩᱞᱩᱠ ᱥᱟᱹᱜᱟᱹᱭ ᱛᱚᱞ ᱫᱚᱦᱚ ᱜᱮ ᱱᱚᱶᱟ ᱜᱟᱶᱛᱟ ᱨᱮᱱᱟᱜ ᱩᱱᱩᱭᱦᱟᱹᱨ ᱫᱚ ᱾ ᱥᱟᱶᱛᱟ ᱨᱮ ᱱᱟᱭ, ᱢᱟᱹᱱᱢᱤᱭᱟᱜ ᱟᱹᱭᱫᱟᱹᱨ , ᱫᱟᱨᱟᱢ ᱟᱨ ᱞᱟᱹᱥᱛᱤᱭᱟᱱ ᱟᱹᱭᱫᱟᱹᱨ ᱠᱚ ᱞᱟᱹᱜᱤᱫ ᱦᱚᱸ ᱱᱚᱶᱟ ᱜᱟᱶᱛᱟ ᱫᱚᱭ ᱠᱟᱹᱢᱤ ᱠᱟᱱᱟ ᱾ ᱱᱤᱛᱚᱜ ᱱᱚᱶᱟ ᱨᱤᱱ ᱠᱟᱹᱢᱤᱭᱟᱹ ᱠᱚᱣᱟᱜ ᱮᱞ ᱫᱚ ᱑᱙᱕ ᱦᱚᱲ ᱾
ᱡᱚᱛᱚ ᱫᱤᱥᱚᱢ ᱨᱮᱜᱮ ᱱᱚᱶᱟ ᱨᱮᱱᱟᱜ ᱡᱟᱹᱛᱩᱭᱟᱹᱨᱤ ᱟᱨ ᱮᱞᱟᱠᱤᱭᱟᱹ ᱠᱟᱹᱢᱤᱭᱟᱹ ᱱᱟᱢᱟᱞᱤ ᱠᱚ ᱵᱮᱱᱟᱣ ᱟᱠᱟᱫᱟ ᱾ ᱚᱱᱟ ᱥᱟᱶᱛᱮ ᱚᱞ ᱪᱮᱫ ᱚᱪᱚ, ᱥᱟᱬᱮᱥ ᱥᱮᱬᱟ , ᱢᱟᱪᱮᱫ ᱠᱚ ᱥᱮᱪᱮᱫ ᱮᱢ, ᱡᱮᱡᱟᱹᱛᱤᱭᱟᱹᱨᱤ ᱥᱟᱬᱮᱥ ᱢᱮᱞᱟ , ᱜᱟᱬᱟ ᱵᱟᱨᱛᱟᱠᱤᱞ ᱨᱮᱱᱟᱜ ᱯᱷᱩᱨᱜᱟᱹᱞ ᱟᱨ ᱥᱟᱶᱛᱟ ᱟᱹᱨᱤ ᱟᱨᱵᱟᱝ ᱧᱩᱛᱩᱢᱟᱱ ᱴᱷᱟᱶ ᱨᱮᱱᱟᱜ ᱨᱟᱠᱷᱟ ᱮᱢᱟᱱ ᱞᱮᱠᱟᱱ ᱠᱟᱹᱢᱤ ᱠᱚ ᱛᱚᱨᱟᱣᱜ ᱠᱟᱱᱟ ᱾

## ᱱᱟᱜᱟᱢ

**ᱚᱨᱡᱚ**

ᱭᱩᱱᱮᱥᱠᱳ ᱟᱨ ᱱᱚᱶᱟ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱢᱟᱱᱰᱮᱴ ᱫᱚ ᱒᱑ ᱥᱮᱯᱴᱮᱢᱵᱚᱨ ᱑᱙᱒᱑ ᱨᱮ ᱢᱤᱫ ᱞᱤᱜᱽ ᱚᱯᱷ ᱱᱮᱥᱚᱱᱥ ᱨᱮᱡᱳᱞᱩᱥᱚᱱ ᱦᱚᱛᱮᱛᱮ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮ ᱢᱤᱫ ᱠᱚᱢᱤᱥᱚᱱ ᱵᱟᱪᱷᱚᱱ ᱞᱟᱹᱜᱤᱫ ᱫᱤᱥᱚᱢ ᱨᱮᱱᱟᱜ ᱟᱹᱨᱤᱪᱟᱹᱞᱤ, ᱥᱮᱪᱮᱫ ᱟᱨ ᱥᱟᱬᱮᱥ ᱮᱱᱮᱡ ᱨᱮᱱᱟᱜ ᱵᱮᱵᱚᱥᱛᱟ ᱥᱟᱹᱜᱟᱹᱭ ᱨᱮᱱᱟᱜ ᱜᱚᱲᱚ ᱞᱟᱹᱜᱤᱫ ᱯᱚᱲᱦᱚᱱ ᱞᱟᱹᱜᱤᱫ ᱾ ᱱᱚᱣᱟ ᱱᱟᱣᱟ ᱜᱟᱶᱛᱟ, ᱤᱱᱴᱟᱨᱱᱮᱥᱱᱟᱞ ᱠᱚᱢᱤᱴᱤ ᱚᱯᱷ ᱤᱱᱴᱮᱞᱮᱠᱪᱩᱚᱞ ᱠᱚᱯᱚᱨᱮᱥᱚᱱ (ICIC) ᱫᱚ ᱑᱙᱒᱒ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱟᱨ ᱦᱮᱱᱨᱤ ᱵᱚᱨᱜᱽᱥᱚᱱ, ᱟᱞᱵᱟᱨᱴ ᱟᱭᱤᱱᱥᱴᱟᱭᱤᱱ, ᱢᱟᱨᱤ ᱠᱭᱩᱨᱤ, ᱨᱳᱵᱟᱨᱴ ᱮ. ᱢᱤᱞᱤᱠᱟᱱ, ᱟᱨ ᱜᱚᱱᱡᱟᱜᱩ ᱰᱤ ᱨᱮᱭᱱᱳᱞᱰ ᱟᱜ ᱠᱚᱲᱟ ᱠᱚ ᱢᱩᱫᱽ ᱨᱮ (ᱡᱟᱦᱟᱸ ᱫᱚ ᱱᱚᱝᱠᱟ ᱛᱮ ᱯᱟᱪᱮ ᱤᱣᱨᱳᱯ ᱨᱮ ᱢᱩᱬ ᱞᱮᱠᱟᱛᱮ ᱢᱤᱫ ᱞᱤᱜᱽ ᱚᱯᱷ ᱱᱮᱥᱚᱱᱥ ᱨᱮᱱᱟᱜ ᱢᱤᱫ ᱞᱤᱜᱽ ᱠᱚᱢᱤᱥᱚᱱ ᱛᱟᱦᱮᱸ ᱠᱟᱱᱟ) ᱾ ᱑᱙᱒᱔ ᱥᱮᱯᱴᱮᱢᱵᱚᱨ ᱨᱮ ᱯᱮᱨᱤᱥ ᱨᱮ ᱤᱱᱴᱟᱨᱱᱮᱥᱱᱟᱞ ᱤᱱᱥᱴᱤᱴᱭᱩᱴ ᱚᱯᱷ ᱤᱱᱴᱮᱞᱮᱠᱪᱩᱣᱟᱞ ᱠᱚᱯᱚᱨᱮᱥᱚᱱ (IIIC) ᱵᱮᱱᱟᱣ ᱞᱮᱱᱟ, ICIC ᱞᱟᱹᱜᱤᱫ ᱛᱮ ᱠᱟᱹᱢᱤ ᱞᱟᱹᱜᱤᱫ ᱮᱡᱮᱱᱥᱤ ᱞᱮᱠᱟᱛᱮ ᱾ ᱢᱮᱱᱠᱷᱟᱱ, ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱮᱦᱚᱵ ᱞᱮᱱ ᱠᱷᱟᱱ ᱱᱚᱣᱟ ᱯᱩᱭᱞᱩ ᱜᱟᱶᱛᱟ ᱠᱚᱣᱟᱜ ᱠᱟᱹᱢᱤ ᱟᱹᱰᱤ ᱜᱮ ᱵᱚᱫᱚᱞ ᱮᱱᱟ ᱾ ᱯᱨᱟᱭᱵᱷᱮᱴ ᱮᱱᱮᱡ ᱞᱟᱹᱜᱤᱫ ᱛᱮ, ᱤᱱᱴᱟᱨᱱᱮᱥᱱᱟᱞ ᱵᱤᱣᱨᱳ ᱚᱯᱷ ᱤᱰᱩᱠᱮᱥᱚᱱ (IBE) ᱫᱚ ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱰᱤᱥᱮᱢᱵᱚᱨ ᱠᱷᱚᱱ ᱡᱮᱜᱮᱛᱟᱹᱨᱤ ᱥᱮᱪᱮᱫ ᱦᱚᱱᱚᱛ ᱨᱮᱱᱟᱜ ᱠᱟᱹᱢᱤ ᱨᱮ ᱢᱤᱫ ᱵᱟᱝ ᱥᱚᱨᱠᱟᱨᱤ ᱜᱟᱶᱛᱟ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫᱼᱟ ᱟᱨ ᱑᱙᱕᱒ ᱥᱮᱨᱢᱟ ᱨᱮ ᱢᱤᱫ ᱡᱚᱸᱠᱴ ᱠᱚᱢᱤᱥᱚᱱ ᱵᱮᱱᱟᱣ ᱛᱟᱭᱚᱢ, ᱑᱙᱖᱙ ᱥᱮᱨᱢᱟ ᱨᱮ ᱭᱩᱱᱮᱥᱠᱳ ᱨᱮ ᱥᱮᱞᱮᱫ ᱮᱱᱟ ᱾

## ᱰᱮᱵᱞᱚᱯᱢᱮᱱᱴ

ᱱᱚᱶᱟ ᱜᱟᱶᱛᱟ ᱨᱮᱱᱟᱜ ᱢᱩᱬᱩᱛ ᱮᱱᱮᱡ ᱠᱚ ᱢᱩᱫᱽ ᱨᱮ ᱨᱟᱥᱴᱨᱤᱭᱚ ᱵᱷᱤᱛᱨᱤ ᱨᱮ ᱠᱟᱹᱢᱤ ᱫᱚ ᱢᱮᱱᱟᱜᱼᱟ, ᱡᱮᱞᱮᱠᱟ ᱑᱙᱕᱐ ᱥᱟᱞᱮ ᱨᱮ ᱢᱟᱹᱱᱢᱤ ᱥᱟᱬᱮᱥᱤᱭᱟᱹ (ᱠᱞᱚᱰ ᱞᱤᱵᱷᱤ-ᱥᱴᱨᱚᱥ) ᱟᱨ ᱮᱴᱟᱜ ᱥᱟᱬᱮᱥᱤᱭᱟᱹ ᱠᱚᱣᱟᱜ ᱢᱤᱫ ᱚᱱᱚᱬᱦᱮ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱟᱨ ᱑᱙᱗᱘ ᱥᱟᱞᱮ ᱨᱮ ᱨᱟᱥ ᱟᱨ ᱨᱟᱥᱤᱠ ᱵᱷᱤᱛᱨᱤ ᱨᱮ ᱚᱱᱚᱬᱦᱮ ᱛᱮ ᱢᱩᱪᱟᱹᱫ ᱠᱟᱛᱮ ᱾

᱑᱙᱕᱖ ᱥᱮᱨᱢᱟ ᱨᱮ ᱥᱟᱢᱟᱝ ᱟᱯᱷᱨᱤᱠᱟ ᱨᱮᱱ ᱨᱟᱡᱽᱭᱚᱡᱚᱱᱤᱠ ᱠᱚ ᱭᱩᱱᱮᱥᱠᱳ ᱠᱷᱚᱱ ᱠᱚ ᱵᱟᱧᱪᱟᱣ ᱠᱮᱫᱟ, ᱡᱟᱦᱟᱸ ᱨᱮ ᱠᱚ ᱢᱮᱱ ᱠᱮᱫᱟ ᱡᱮ ᱭᱩᱱᱮᱥᱠᱳ ᱨᱮᱱᱟᱜ ᱟᱭᱢᱟ ᱯᱨᱚᱵᱷᱟᱵᱽᱱᱟ ᱠᱚ ᱫᱤᱥᱚᱢ ᱨᱮᱱ "ᱨᱟᱹᱥᱤᱭᱟᱹᱞᱤ ᱦᱩᱞᱥᱟᱹᱭ" ᱨᱮ "ᱥᱚᱫᱚᱨ" ᱮᱫᱟ ᱾ ᱱᱮᱞᱥᱚᱱ ᱢᱟᱱᱰᱮᱞᱟ ᱟᱜ ᱜᱚᱲᱚ ᱛᱮ ᱥᱟᱢᱟᱝ ᱟᱯᱷᱨᱤᱠᱟ ᱑᱙᱙᱔ ᱥᱮᱨᱢᱟ ᱨᱮ ᱭᱩᱱᱮᱥᱠᱳ ᱨᱮᱭ ᱥᱮᱞᱮᱫ ᱮᱱᱟ᱾

## ᱠᱟ.ᱢᱤ ᱦᱚᱨᱟ

## ᱢᱤᱰᱤᱭᱟ

## ᱵᱟᱨᱦᱮ ᱡᱚᱱᱚᱲ

* Official UNESCO website
* UNESCO Archived ᱒᱐᱑᱙-᱐᱙-᱒᱙ at the Wayback Machine. – Institute for Statistics
* UNESCO – International Bureau of Education
* UNESCO Institute for Lifelong Learning
* NGO-db.UNESCO.org A searchable database of organizations maintaining official relations with UNESCO
* Photo collection of UNESCO World Heritage Sites Archived ᱒᱐᱑᱓-᱐᱑-᱑᱖ at the Wayback Machine.

## ᱥᱟᱹᱠᱷᱭᱟᱹᱛ